Magandang buhay!
Taos pusong pasasalamat po sa aming
mga masugid na tagasubaybay.
SHOUTOUT po kay Aldrin Dela Cruz,
Beng de Jesus,
BIDZ KITCHEN,
Don Manluyao,
dino aragon,
Ephraim Militar,
Ivy Onia,
Joan anating,
Mark Tammy Bartolo from Qatar,
pin goal,
Rheidels Blues,
Rod2X Fuscablo,
Ronnie Ramos,
Shielah Landao
at TNN channel.
Ang pagkakaroon ng emergency fund ang
dapat mong top priority sa pagbuo
ng matatag na financial house.
Nabanggit natin noon ang Murphy‘s Law sa ating
episode na may pamagat na 7 Baby Steps para maging
financially fit para sa book summary ng
Total Money makeover ni Dave Ramsey.
Magiiwan kami ng link sa ibaba para
mapanood mo rin ito.
Isinasaad nito na ang anumang posibleng
pangit na pangyayari ay mangyayari.
Dahil dito, kailangan ang paghahanda para makaya
mo pa ring mamuhay nang maayos kapag napaharap
ka sa mga pangit na sitwasyon.
Sa mga pagbabago sa ating buhay dala ng pandemic,
ang hindi pagpaplano para sa mga hindi inaasahang
pangyayari sa buhay ay recipe para sa pagkabigo,
lalo kung napapaharap sa “life and death” situation.
Ang iyong emergency fund ang magsisilbing safety net.
Layunin naming kumbinsihin kayo na simulan na
ang pag-iimpok para sa inyong emergency fund.
Ito ang MOBAZILLA!
Bago natin ipagpatuloy ang talakayan, paki-pindot ninyo
ang Like button at mag-comment sa ibaba para
mas marami pang makapanood ng videong ito.
Kung bago ka sa aming Channel,
pindutin na rin ang Subscribe button at bell icon.
Ngayon na tayo ay nabubuhay sa panahon ng
tunay na krisis dala ng covid-19, maaari mong isipin,
"hindi ba ito ang oras na dapat ginagamit natin ang
emergency fund at hindi pinaghahandaan pa lang ito”?
Mahusay kung sa maraming tao ngayon na tumigil
ang income dahil nawalan ng trabaho at huminto
ang negosyo, nagagamit na nila ang
kanilang naitabing emergency fund.
Sino ang mag-aakalang mawawalan ng trabaho
ang mahigit na 11,000 empleyado ng isang malaking
network dahil hindi inaprubahan ng
Kongreso na i-renew ang franchise nito?
Na, ang malaking kompanya katulad ng
pinakamalaking airlines sa Pilipinas ay
magbabawas ng tao dahil sa virus?
Na magsasara ang malalaking stores
ng fast food chains dahil sa pandemic?
Kaya, kung kakayanin mo pang makapag-impok para
rito ngayon, inirerekomenda namin na simulan mo na.
Hindi natin alam kung hanggang kailan pa ang
pamamalagi ng pandemic at kung may darating
pang mas malaking emergency sa hinaharap.
Para makatulong sa iyo, tatalakayin natin ngayon ang
mga bagay-bagay tungkol sa emergency fund.
Ano ang iyong uunahin – pagbibuild ba ng
emergency fund o pagbabayad ng utang?
Insurance ba o emergency fund?
Emergency fund ba o investment?
Tatalakay din tayo ng tips para sa pag-iimpok mo
at pangangasiwa ng iyong emergency fund
Ano ba ang Emergency Fund?
Ito ay nakabukod na pondo para sa mga hindi
inaaaahang paggastos kung darating ang pagkawala ng
income, pagkakasakit, aksidente, at iba
pang mga hindi inaasahang pangyayari.
Ito ay dapat na nakahiwalay sa iyong payroll account
dahil hindi naman ito para sa iyong living expenses.
Madalas na ang payroll account mo ang
lagi mong namomonitor at nakikita.
Para hindi mo akalaing marami ka pang pera lalo at
umaabot sa 5 o six digits ang nakikita mong available
balance sa iyong payroll account, kailangang hiwalay
ang paglalagyan mo ng iyong emergency fund.
Dahil sa nature ng paggagamitan ng emergency fund,
kailangang accessible ang fund.
Ibig sabihin, hindi siya puwedeng
invested sa stocks o real estate.
Hindi rin siya puwedeng nakatago lang sa loob ng bahay
dahil sa panganib na ito ay manakaw.
Ang best option ay ang Savings account o
checking account na may kasamang debit card.
Paano kung mayroon akong mga utang,
ano ang uunahin ko –
Emergency Fund o Pagbabayad ng Utang?
Ayon kay Dave Ramsey, sa kaniyang aklat na
Total Money Makeover, ang unang Baby Step para
maging financially fit ay makapag-impok ng US$1000
o P50,000 bilang panimulang emergency fund.
Ikalawang hakbang ay ang pagbabayad
ng utang gamit ang Debt Snowball Technique.
'Pag inuna mo ang pagbabayad ng utang, muli kang
mangungutang pag nagkaroon ka ng emergency.
Life insurance at health insurance ba
ang uunahin ko o Emergency fund?
Katulad ng nabanggit na natin, ang pagkakaroon
ng panimulang emergency fund na P50,000.00 ang
unang hakbang para maging financially fit.
Ang Emergency Fund ang pagkukuhanan mo ng living
expenses ng iyong pamilya
sakaling mawalan ka ng trabaho.
Napakahalaga rin na mayroon kang life insurance
at health insurance ngunit hindi mo ito magagamit para
pambili ng pagkain ng iyong pamilya
sakalang mawalan ka ng trabaho.
Sakaling inuna mo ang pagkakaroon ng life insurance,
kapag dumating ang emergency katulad ng pagkawala
ng trabaho at hindi mo pa natatapos ang pagbabayad,
malaki ang posibilidad na ito ay mag-lapse o mawalan
ng bisa kung hindi mo na maitutuloy
ang pagbabayad ng premium.
May iba rin na nagtatanong kung dapat bang
mag-invest muna o ikapital sa negosyo ang pera
bago mag-build ng Emergency Fund?
Babalik na naman tayo sa sagot kanina,
kailangang sa Emergency Fund ka magsimula.
Halimbawa at ikaw ang breadwinner at ang
dumating na emergency ay ang pagkakasakit ng iyong
Tatay at kailangan siyang operahan dahil sa
appendicitis, kung wala kang emergency fund para rito,
dahil inuna mo ang investment sa stocks,
mapipilitan kang ilabas na ang iyong investment.
Paano kung nataon ngayong panahon ng
pandemic na down ang market?
Ang P100,000 na ipinamibili mo ng stocks
ay may halaga na lang na  60,000.
OK lang sa iyong i-realize na ang losses?
Ganoon din kung sa Negosyo mo naman inilagay,
paano kung nasa inventory o puro paninda pa lang ang
lyong ikinapital, mapipilitan kang mangutang.
Ganoon din naman kung sa
real estate investment mo inilagay.
Tuwang tuwa kang malaman na ang property na nabili
mo lamang dati ng P100,000 ay ibinalita
sa iyong maibebenta na ng P1,000,000.
Ang tanong, maibebenta mo ba agad ang lupa?
Babaratin ka pa ng posibleng buyer kung malalaman
na kailangang-kailangan mo ng pera para
sa isang medical emergency.
So, Paano Mo Sisimulan at Pangangasiwaan
ang Emergency Fund?
Ito ang aming Ten Tips:
UNA,  MAGDESISYON KUNG MAGKANO
ANG KAILANGAN MONG EMERGENCY FUND.
Una, mainam kung mayroon kang panimulang
Emergency Fund na US$1,000 o P50,000.
Gayunman, ang 50,000 pesos ay hindi sapat
para sa mga malalaking emergencies.
Kapag nabayaran mo na ang iyong mga utang sa credit
cards at iba pang maliliit na personal na pagkakautang
gamit ang natalakay na nating
Debt Snowball technique sa summary ng
Total Money Makeover, handa ka na para
buuin ang iyong emergency fund.
Dahil wala ka ng pagkakautang, inaasahang mabilis
mo lang mapapalaki ang iyong emergency fund
dahil ang perang dati mong ginagamit na pambayad
sa utang ay puwede mo nang gamitin para rito.
Ang isang fully funded na emergency fund ay katapat
ng tatlo hanggang anim na buwanang expenses.
Ginagamit din ng iba na basis ang kanilang Net Pay.
Ngunit, mas makatotohanan kung
ang living expenses ang gagawing basis.
Kasama sa iyong mga gastos para mabuhay -
ang pondo para sa pagkain, rent, transpo o
car amortization, gasoline, utilities,
insurance premiums, groceries, at iba pa.
Halimbawa, ang iyong monthly expenses ay P30,000
pesos, ang iyong emergency fund dapat ay mula
P90,000 hanggang P180,000 pesos.
Kailangang good for six (6) months ang iyong
emergency fund, o mas malaki pa, kapag ikaw ay:
self employed,
ikaw lang ang kumikita sa iyong family,
single pa,
hindi stable ang iyong trabaho,
o kapag may family member na laging nagkakasakit.
Lalo ngayong naranasan natin ang pandemic, ang iba
para mas may peace of mind ay isinasakto sa 12
months ang kanilang isineset na target emergency fund.
IKALAWA, MAG-SET KUNG GAANO MO KATAGAL
PLANONG KUMPLETOHIN ANG IYONG
EMERGENCY FUND AT MAGTAKDA NG
BUWANANG SAVINGS TARGET PARA RITO.
Kung base sa Step #1 kanina ay na-compute mo
na kailangan mo ng P180,000 para sa Emergency Fund,
mag-commit kung ilang buwan
o taon mo ito dapat makumpleto.
Halimbawa kung gusto mong kumpleto na ito sa loob
ng 20 months, kailangan mong magtabi ng P6,500
kada buwan para rito.
Pandagdag ito sa nauna mo nang naipon na P50,000.
Suriin mong mabuti ang iyong cash flow para malaman
magkano ang kaya mong itabi buwan-buwan.
IKATLO, GUMAWA NG BUDGET AT SUNDIN ITO.
Makakatulong kung gagawa ka ng budget para
maisakatuparan mo nga ang
kinakailangang pag-iimpok.
Alamin ang income sources at ang iyong regular
expenses sa isang buwan at kontrolin
kung alin sa mga expenses ang priorities.
Ang mga gastusing kada taon o kada anim na buwan
mo binabayaran katulad ng real property taxes,
o kaya at tuition fees ay
mainam na maisama mo rin sa paggawa ng budget.
IKAAPAT,  MAG-OPEN NG HIWALAY NA BANK ACCOUNT
Karamihan ng empleyado ay may isa lamang
na bank account at ito ay kung saan idinedeposito
ng kanilang empleyor ang kanilang payroll.
Mainam kung ang iyong emergency fund
ay hiwalay sa iyong payroll
para hindi mo akalaing may excess fund.
Madalas na ang payroll account mo
ang lagi mong namomonitor at nakikita.
Kapag na-credit dito ay iyong bonus o incentives baka
isipin mong marami kang disposable fund
na puwede mo nang ipang-invest
o ibili ng nakasale na flat TV sa SM.
IKALIMA, BASE SA IYONG BUDGET, TIGNAN KUNG MAY PUWEDE PANG BAWASANG EXPENSES.
Mainam kung sa loob ng tatlong buwan ay mailista mo
ang kumpletong aktuwal na pinuntahan ng iyong kinita
para malaman mo kung alin ba ang mga paggastos
na puwede mo pang bawasan para maging totoo
ang plano mong matagpos ang pag-iimpok
para sa iyong Emergency Fund.
IKAANIM, MAGDAGDAG NG PINAGKAKAKITAAN.
Maraming oportunidad din ang binuksan ng pandemic.
Kung sa tingin mo ay wala ka nang puwede pang
ibawas sa mga pinagkakagastusan buwan-buwan,
kailangang mag-isip kung paano
magkakaroon ng dagdag na kita.
Baka ngayon na ang oportunidad para ang
pagkamalikhain mo ay magbigay sa iyo
ng dagdag na pagkakakitaan.
Ano pa ang iyong mga kagalingang
puwedeng mai-convert sa salapi?
IKAPITO, ITABI ANG BONUS, CASH GIFT AT HINDI
MGA INAASAHANG PAGPAPALA PARA MAKUMPLETO
MO NA ANG IYONG EMERGENCY FUND
Unahin mo nang gamitin ang iyong 13th month pay,
sales bonus, productivity incentives, cash gifts o iba
pang mga biyaya para mapalaki
ang iyong naipon ng emergency fund.
Makakatulong ang mga ito para mabilis mong
makumpleto ang iyong Emergency fund at
makapagsimula ka na sa  iba pang financial goals.
Alalahanin na hindi mo alam kung kailan darating
ang mga emergencies kaya mainam na
mabuo  na ito sa lalong madaling panahon.
IKAWALO, IPUNIN ANG MGA SUKLI.
Puwede mong i-challenge
ang sarili para sa ipon challenge.
Ang mga sukling tig-5, P10, o P20 ay ipunin.
Matutuwa ka na kung araw-araw may P20 kang naiipon,
sa loob ng isang taon P7,300 na rin ito.
Makakatulong ito para mapadali ka sa
iyong goal na makumpleto ang iyong emergency fund.
IKASIYAM, SIGURADUHING PALITAN ANG EMERGENCY FUND KUNG NAGAMIT MO ITO.
Katulad sa mga panahon ngayon na karamihan
ay nawalan ng trabaho, talagang
nagagamit ang emergency fund.
Siguraduhing planuhing muli
kung paano ito kukumpletohin.
IKASAMPU, I-ADJUST ANG IYONG EMERGENCY FUND
BASE SA IYONG KASALUKUYANG SITWASYON AT GASTOS PARA MABUHAY.
Kung isa ka sa mga ikinasal sa panahon ng pandemic,
magbabago na ang iyong ideal Emergency Fund.
Kung dati ay nakikituloy at nakikikain ka sa iyong mga
magulang, dahil bumukod na kayo ng tirahan ng iyong
asawa, madadagdagan na ang iyong living expenses.
SALAMAT kung nakarating kayo sa
puntong ito ng aming video at  dahil dito,
kami ay may tatlong bonus tips para sa inyo.
IKALABING ISA, KUNG HINDI MO MAKONTROL
ANG SARILI SA PAMIMILI, GUMAMIT LANG NG CASH SA PAGGASTOS.
Iwasan ang paggamit ng credit card kung mahina kang
labanan ang urge ng impulse buying.
Ang delayed payment scheme o pangungutang na
bunsod ng paggamit mo ng credit card ay puwedeng
makaapekto sa goal mo para
makumpleto ang iyong Emergency fund.
Ramdam mo naman agad ang epekto ng nabawasan ng
cash sa pagbili dahil ang iyong kakayahan
ay nakadepende lamang sa dala mong cash
IKA-12 O BONUS TIP#2, MAGSIMULA NA NGAYON.
Pinakamahirap daw ay ang pagsisimula.
Kung iisipin namang mabuti, mas mahirap maranasan
ang isang emergency na walang
naitabing emergency fund.
Sa tingin mo, mahirap bang tiisin ang tukso ng pagbili
ng mga hindi naman talaga kailangan kumpara sa
mararanasang gutom kapag nawalan ng trabaho?
Mas mainaman nang handa kaysa saka pa lamang
maghahanap ng paraan kung paano ipagpapatuloy
ang buhay kapag nariyan na ang mga hindi inaasahan.
Kailangan ka nang magsimula
ngayon para may matapos ka.
AT ITO ANG AMING HULING BONUS,  TIP#13 o
BONUS#3, KAILANGANG KLARO KA KUNG KAILAN
LAMANG GAGAMITIN ANG EMERGENCY FUND.
Masasabing emergency ang pagkakagastusan kapag ito
ay unexpected,
necessary,
at urgent.
Halimbawa, pasok sa criteria ng unexpected, necessary,
at urgent ang ref mo na nasira at hindi na lumalamig.
Nasisira na ang mga pinamimili mong isda at karne.
Ang pagbili ng flat screen TV sa SM dahil ito ay on sale
ay hindi masasabing emergency situation.
Kapag nakumpleto mo na ang iyong emergency fund,
siguraduhing hindi ito babawasan.
Gagamitin lamang ito sa mga pagkakataong katulad ng:
•Biglaang pagkawala ng income.
Lifeline mo ang iyong emergency fund kapag biglang
nalugi ang negosyo mo o ang
business ng employer mo.
Gamitin mo ito sa pagbabayad ng rent, utilities, at
pang-araw araw na gastos hanggang makahanap ka na
ng bagong  pagkakakitaan.
•Health o Medical emergency.
Para sa mga pagkakasakit o sa mga pagkakataong
kulang ang health insurance mo para
i-cover ang lahat ng medical bills.
•Property Maintenance.
Kung dumating ang tag-ulan at nadiskubre mong
may malakas na tulo ang inyong bubong, bigla kang
itinirik ng iyong sasakyan at iba pang emergency na
sa tingin mo ay kailangang aksyunan katulad
ng nasirang tubo ng tubig o faucet .
Ang pagkakaroon ng emergency fund ay hindi
lamang isang praktikal na hakbang.
Ito ay nagpapakita na ikaw ay responsable.
Magkakaroon ka ng peace of mind sa pagkaalam na
siguradong may madudukot
ka sa panahon na emergency.
Ang kapayapaan ng isip na ito ay isa nang incentive.
Halimbawa, kung biglang kailanganing mong maospital
para sa pagtanggal ng iyong gall bladder at wala naman
kayong health card sa opisina at wala ka ring
emergency fund, saan mo kukunin ang
pambayad sa ospital?
Gagamitin mo ang iyong credit card dahil nahihiya kang
mangutang sa mga kaibigan at kamag-anak?
Isipin mo pa kung naubos mo ang iyong sick leave
dahil sa pagkakaospital mo at hindi ka pa rin
makakapagtrabaho, ibig sabihin
wala ka na ring suweldo?
Paano naman kung pagkatapos mong magpagaling
at handa nang pumasok ng trabaho, natawagan ka
ng bestfriend mo sa opisina na nakita
niya ang pangalan mo sa mali-layoff?
Paano mo na babayaran ang utang mo sa credit card?
Ito pa, paano kung hindi ka Single at may
mga anak na kailangan ding pag-aralin at pakainin?
Nakumbinsi na ba namin kayo na umpisahan na
ang pagbuo ng inyong Emergency Fund?
Hihintayin namin ang comment ninyo.
Nawa ay nagustuhan ninyo ang aming pagtalakay.
Umaasa kami ng inyong patuloy na pagsuporta sa
aming channel sa pamamagitan ng inyong mga
pag-Subscribe, pag-Like, pag-Share, at pag-iiwan ng Comment.
Ito ang MOBAZILLA!
Hanggang sa muli!
